**សម្ភាសរបស់ឈ្មោះ** ញ្ញឹង រ៉ន

ក៖ អ្នកសម្ភាសឈ្មោះ ហេង សុជីវី ​​ ​ ​ ខ៖ អ្នកត្រូវបានគេសម្ភាសឈ្មោះ ញ្ញឹង រ៉ន

ប្រវត្តិរូបសង្ខេបរបស់លោកតា ញ្ញឹង រ៉ន

ឈ្មោះញ្ញឹង រ៉ន មានអាយុ ៦៤ឆ្នាំ ឆ្នាំរកា គាត់កើតនៅឆ្នាំ១៩៥៧ ទីកន្លែងកំណើតគាត់នៅ ភូមិក្រសាំង ភូមិឃុំ រកាខ្ពស់​ ស្រុកស្អាង គាត់ជាអាចារ្យវត្តទួលក្រសាំង ។ កាលពីដើម វត្តទួលក្រសាំង មានឈ្មោះថាទួលក្រសោង គេបានបង្កើតវត្តនេះ តាំងពីសម័យជំនាន់សម្តេចតា។ ឪពុកឈ្មោះញ្ញឹង ម្តាយឈ្មោះ រី​ កាលពីដើមគាត់ទាំង២​ជាអ្នករកត្រី ប៉ុន្តែឪពុកម្តាយលោកតាខូចនៅអាយុ៤០ជាង។ បងប្អូនគាត់មាន៥នាក់ ស្រី២ ប្រុស៣ ។ បងបង្អស់ឈ្មោះ រ៉េន គាត់នៅកោះទុង ហើយទី២ គឺលោកតាឈ្មោះរ៉ន បងគាត់ឈ្មោះរ៉ាយ ឈ្មោះរឹម មួយទៀតឈ្មោះច្រឹប។ គាត់ទាំង៣ហ្នឹង គាត់នៅទួលក្រសាំង ៣នាក់ ។ គាត់បានរៀបការនៅឆ្នាំ១៩៧៩ កាលហ្នឹងគាត់ទាំង២មានអាយុ២១ ដូចគ្នា បន្ទាប់មកបានមួយឆ្នាំគាត់មានកូនឆ្នាំ១៩៧៩ កូនគាត់ទាំងអស់១០នាក់ ប៉ុន្តែស្លាប់អស់២នាក់ សព្វថ្ងៃនៅសល់៨នាក់ ឈ្មោះទី១ ស្រីរ៉េត ទី២ ស្រី ឈ្មោះអាវី ទី៣ប្រុសា អារ៉ុង ទី៤ស្រី ជា វុធ ទី៥ស្រី ទី៦ អារ័ត្ន ទី៧ អាតូ ទី៨ អាពៅ ។ ហើយការសិក្សាគាត់គឺបានចូលរៀនចេះអក្សរបានតែបីនាក់ ហើយ៦នាក់ គាត់មិនចេះអក្សរទេ ៕

ក៖ចាស ជាដំបូងជម្រាបសួរលោកតា!

ខ៖ហ្នឹងហើយ ជម្រាបសួរ!

ក៖ចាស លោកតាថ្ងៃនេះ ចៅមានឱកាសចង់សម្ភាសលោកតា ហើយថ្ងៃសម្ភាសគឺជាថ្ងៃអង្គារ នៅថ្ងៃទី១ ខែកញ្ញា ឆ្នាំ២០២០។

ខ៖បាទ!

ក៖ចាស! ហើយចៅអ្នកសម្ភាស មានឈ្មោះថា ហេង សុជីវី ហើយចៅមកនេះ មានគោលបំណងដើម្បីសម្ភាស​អំពីពង្សប្រវត្តិ​ជីវិតលោកតាពិតៗ​​ដែលបានឆ្លងកាត់ពីសម័យមុន ទុកឱ្យកូនចៅជំនាន់ក្រោយបាន​ស្តាប់ចឹងហា៎ណា៎​លោកតា?

ខ៖ បាទ!​

ក៖ចឹង​លោកតាអាចអនុញ្ញាតិឱ្យចៅសម្ភាសលោកតា តាហើយ...

ខ៖បាទ!

ក៖ ចាស! ចឹងជាដំបូងនៃការសម្ភាស ខ្ញុំជាអ្នកសម្ភាស​មានឈ្មោះថាហេង​សុជីវី​ ហើយលោកតាវិញឈ្មោះអីដែរ?

ខ៖ ញ្ញឹង រ៉ន

ក៖ ចាស! លោកតាឈ្មោះហ្នឹង​ឈ្មោះពេញរបស់លោកតាម៉ងត្រូវទេ?

ខ៖ បាទ!​

ក៖ ទាំងនាមត្រកូលបស់លោកតា

ខ៖ បាទៗ!

ក៖ ចាស! ចឹង​ឈ្មោះហ្នឹង​មានអត្ថន័យម៉េចសម្រាប់ជីវិតលោកតាដែរ?

ខ៖ បាទ! មានអី​ជីវិតខ្ញុំកាលពីមុនមក ខ្ញុំបានមកនៅហ្នឹងមែន តែខ្ញុំគ្រាន់តែថា​ពីសង្គមមកយើង អត់មានលោក​​ទេ មានលោកតែមកអង្គ​ពីរអង្គ​គ្រាន់តែអត់មានវិហារ​មានអីទេ ទើប​សម័យយើង៧៩មក៨០​​៩៣នេះ​​​បានមាន​​៨១! ៨២! ៨៣អាហ្នឹង បានកើតវត្ត កើតវត្តហ្នឹង គេចេះតែកសាងតិចៗចឹងមក ដើម្បី​ ឱ្យពុទ្ធបរិស័ទ ជួយខ្លះអីខ្លះចឹងមក លោកកសាងបណ្តើរៗមកដល់ មកទល់សព្វថ្ងៃហ្នឹងមក យើងបានកើតឡើងប្រហែលជាច្រើនហ្នឹង​ បាន​មានវិហារ មានអីហ្នឹង​បបូរមានសាលាឆាន់ មានអីហ្នឹងលោកអី ចឹងហា៎ណា៎។

ក៖ ចាសៗ! លោកតា!

ខ៖ បាទៗ!

ក៖ ហើយចឹង​វត្តហ្នឹង​ឈ្មោះអីដែរលោកតា?

ខ៖ វ​ត្ត​ អ្ហឺ វត្តពីសង្គម គេហៅថាវត្តទួលក្រសោង ដល់មកសម័យឥឡូ​វនេះ គេហៅវត្តទួលក្រសាំង។

ក៖ ចាស! លោកតា​នៅវត្តនេះ​​យូរប៉ុនណាដែរលោកតា?

ខ៖ យូរហើយ តាំងពីអើយណុងមក​តាំងពីសង្គមមកដល់ឥឡូវ។

ក៖ តាំងពីសង្គមណាទៅលោកតា?

ខ៖ តាំងពីសង្គម សម្តេចសីហនុ អូ!

ក៖ អូ! ចាស! តាំងពីហ្នឹងរហូត ចាស! តាំងពីសម័យប៉ុលពតអី​ក៏នៅហ្នឹងដែរលោកតាអ៊ីហ្ន៎?

ខ៖ កាលសម័យប៉ុលពត​អាហ្នឹង​យើងនៅអ៊ី​ន៎ចម្កា​រខ្ពស់អូ ហ្នឹង។

ក៖ អូ ចាស!

ខ៖ ទើប​ឆ្នាំ៨១​បានខ្ញុំមកនៅហ្នឹង ៨១!៨២!ចឹងមក បានខ្ញុំមក​កសាងបណ្តើរៗ ទិចៗចឹង​រហូតមកទល់ដល់សព្វថ្ងៃនេះ​។

ក៖ ចាស លោកតា!

ខ៖ ចាស!

ក៖ ចុះលោកតា លោកតាមានឈ្មោះហៅក្រៅផ្សេងទេ? ហៅក្រៅហា៎លោកតា?

ខ៖ អត់ទេ! អត់មានដែលហៅឈ្មោះក្រៅ។

ក៖ ចឹង​មានឈ្មោះតែមួយហ្នឹងទេហ្ន៎?

ខ៖ បាទ!

ក៖ ចាស! ហើយ​សម្រា​ប់ឈ្មោះហ្នឹងផងដែរ​ឈ្មោះមិញ លោកតាប្រាប់មិញឈ្មោះអីដែរលោកតា?

ខ៖ ញ្ញឹង រ៉ន!

ក៖ ឈ្មោះហ្នឹង​​ឪពុកម្តាយដាក់ ដាក់ឱ្យឬក៏អ្នកណាដែរ?

ខ៖ ឪពុកម្តាយដាក់​តាំងពីតូចមក។

ក៖ លោកតាថាមានអត្ថន័យយ៉ាងម៉េចសម្រា​ប់ជីវិតលោកតាទេ?

ខ៖ អត់មានដែលប្រាប់អី​ដែរទេ។ បាទ!

ក៖ ចាស! លោកតា​អញ្ចឹង​ លោកតា​សព្វថ្ងៃលោកតា​អាយុប៉ុន្មាន​ហើយលោកតា?

ខ៖ ខ្ញុំអាយុ៦៤ហើយ។

ក៖ ឆ្នាំអីដែរលោកតា?

ខ៖ ឆ្នាំអាការ។

ក៖ ឆ្នាំរការ។

ខ៖ ចុះថ្ងៃខែ​លោកតាចាំទេ?

ក៖ អូ! អាថ្ងៃខែហ្នឹង។

ខ​៖ ថ្ងៃខែ​ខ្ញុំដូចអត់ចាំហ្ហ៎។​ (សើច)

ក៖ ចាស! ចុះឆ្នាំបារាំងវិញ? ១៩០០? ឆ្នាំបារាំងកើត?

ខ៖ ដូចចុងឆ្នាំហើយហ្នឹង ចូលដើមឆ្នាំខែ១ ឆ្នាំ២០០០ប៉ុន្មាន​ ២០០០​អឺ... ២០៥៤។

ក៖ ចាស!

ខ៖ បាទ!​ដូចឆ្នាំ៥៦​ អ្ហា ៥៧ ច្រលំ​ ៥៧។

ក៖ តាំង២០៥៧មក។

ខ៖ បាទ!

ក៖ ចាស! លោកតា​ស្រុក​កំណើតវិញលោកតា​នៅឯណាដែរ?

ខ៖ នៅទួលក្រសាំងហ្នឹង។

ក៖ ភូមិឃុំអីទៅលោកតា?

ខ​៖ ភូមិឃុំ​​ ភូមិក្រសាំង ភូមិឃុំ រកាខ្ពស់​ ស្រុកស្អាង។

ក៖ ចាស! ចាសលោកតា!

ខ៖ បាទ!

ក៖ ចឹង​លោកតាស្នាក់នៅក្នុងរយៈពេលយូរប៉ុនណាដែរ?

ខ៖ ខ្ញុំមកនៅហ្នឹង អ្ហេ...យូរហើយ​ រួចយើងតាំងពីតូចមកដល់ឥឡូវ។

ក៖ ចាស! ចឹងឪពុកម្តាយលោកតា ជីដូនជីតាលោកតា​ក៏មកនៅស្នាក់នៅហ្នឹងដែរ?

ខ៖ បាទ! ឪពុកម្តាយខ្ញុំនៅហ្នឹងទាំងអស់គ្នា។

ក៖ ចាស! ឪពុកម្តាយលោកតា គាត់មានឈ្មោះអីដែរ?

ខ៖​ ឈ្មោះញ្ញឿង ហើយម្តាយឈ្មោះ រី។

ក៖ ចាស! ចឹង​លោកតាមានដឹងទេថា​នៅក្នុងជីវិតរបស់គាត់ តាំងពីដំបូង​ម៉េចបានគាត់ជួបគ្នា​ហើយថីបានគាត់បានមកស្នាក់នៅហ្នឹងអីចឹងហា៎?

ខ៖ ពីមុនមក​តាំង​ពីខ្ញុំកើតមក ខ្ញុំដូចនៅម៉ង តាំងពីមុនមក​រហូតដល់ឥឡូ​វ តាំងពីឆ្នាំ៧០មើល​ ឆ្នាំ១៩៧៩ហ្នឹង គាត់បានប៉ុន្មានឆ្នាំ គាត់មកនៅទួលក្រសាំងហ្នឹង ស្លាប់បាត់អស់ហើយ ទាំង២នាក់ តែខ្ញុំភ្លេចឆ្នាំទៅ ប៉ុន្តែដឹងឆ្នាំគាត់ស្លាប់​តាំង២ឆ្នាំប៉ុន្មាន ឮ...

ក៖ ចាស លោកតា!

ខ៖ មកនៅស្លាប់នៅទួលក្រសាំងហ្នឹងដែរ។

ក៖ អូ! មូលហេតុអី​លោកតា?

ខ៖ គាត់ឈឺ!

ក៖ អូ! មកពីជម្ងឺចាស់ហ្អ៎​?

ខ៖ បាទ! ជម្ងឺចាស់​ ហើយណាមួយគាត់​ កាលជំនាន់ហ្នឹង វាអត់ទាន់មានពេទ្យ​មានម៉​អីច្រើនទេណា អត់មានអី​យើងយកទៅមើលអីណា​មានតិចតួច តិចតួចហ្នឹង។

ក៖ ចាស! ចាសលោកតា។

ខ៖ ហើយលោកតា លោកតាអាយុប៉ុន្មាន​ដែរ?

ក៖ ទាន់អីឪពុកម្តាយលោកតាខូចទេ?

ខ៖ ខ្ញុំអាយុ​មើល​​ចូល៤០ជាង​ហើយហ្នឹង។

ក៖ ចាសៗ!

ខ៖ បាទ!

ក៖ ហើយចុះអឺសរុបទាំងអស់ បងប្អូនលោកតា​មានប៉ុន្មាននាក់?

ខ៖ បងប្អូនខ្ញុំមាន៥នាក់។

ក៖ ចុះលោកតាកូនទីប៉ុន្មានដែរ?

ខ៖ ខ្ញុំកូនទី២។

ក៖ លោកតា លោកតាចុះ បងប្អូនលោកតា គាត់នៅឯណា ហើយគាត់ធ្វើអីដែរ?

ខ៖ គាត់មួយនៅកោះទុង ហើយគាត់ធ្វើស្រែធ្វើចម្ការដែរ ហ្នឹង​បងគេបង្អស់ ហើយបានបន្ទាប់មកខ្ញុំ។

ក៖ ចាស! ហើយគាត់ឈ្មោះអីគេ?

ខ៖ បងឈ្មោះរ៉េន។

ក៖ ហើយបន្ទាប់មកទៀត?

ខ៖ បាទ! ហើយខ្ញុំ បាទ! ហើយបន្ទាប់មកទៀត បងខ្ញុំឈ្មោះរ៉ាយ មួយទៀតឈ្មោះរឹម។

ក៖ ចាស!

ខ៖ មួយទៀតឈ្មោះច្រឹប។

ក៖ ចាស!

ខ៖ បាទ! អស់ហា៎អស់ហើយ មានតែ៥នាក់។

ក៖ ចាស! ចឹងបងប្អូនមាន៥នាក់។ អញ្ចឹង​ចុងក្រោយគេ បន្ទាប់ពីលោកតាមក​គាត់នៅឯណា?

ខ៖ នៅទួលក្រសាំងហ្នឹង​៣នាក់។

ក៖ ទាំង៣!

ខ៖ នៅណោះ៤នាក់ ទាំងខ្ញុំ​​នៅណោះមួយ នៅណ្ណោះមួយ នៅកោះធំអូ។

ក៖ ចាស! លោកតា!

ខ៖នៅសព្វថ្ងៃ រាល់ថ្ងៃហ្នឹង។

ក៖ ចាសៗ! ហើយបងប្អូនលោកតា ស្រីប៉ុន្មានប្រុសប៉ុន្មានលោកតា?

ខ៖ ស្រី២ ប្រុស៣។

ក៖ ចាស! លោកតានៅកុមារភាព មានអនុស្សាវរីយ៍អី​ជាមួយបងប្អូនលោកតាដែរ?

ខ៖ អត់មាន​អីទេ ខ្ញុំគឺសុខសប្បាយទាំងអស់គ្នា អត់មានចេះទាស់ទែងអីគ្នាបងប្អូន។

ក៖ ចាស! លោកតា​ថាចងចាំថា​ធ្លាប់លែងអីជាមួយគ្នាកាលហ្នឹង​នៅកុមារភាពហ្អា៎?

ខ៖ លេងសើចជាមួយគ្នាហ្នឹងហា៎ណា៎​ជាមួយបងប្អូនអី(សើច)។

ក៖ (សើច)អញ្ចឹ​ង​លោកតានៅកុមារភាព​ចូលចិត្តលេងអីដែរ?

ខ​៖ បាទ?

ក៖ ដូច​នៅកុមារភាពហ្នឹង ល្បែងអី​ដែលលោកតាចូលចិត្ត​ក៏លោកតាចូលចិត្តធ្វើអីជាងគេ លោកតាចាំទេ?

ខ៖ ពីមុនមកដូចៗគ្នាអីលេងផង​ពីសង្គម​នៅតែឃ្វាល​គោ(សើច) ឃ្វាលគោចឹង មករៀនសាលាហ្នឹងហា៎ នៅវត្តទួលក្រសាំងហ្នឹង។

ក៖ ចាស! វត្តទួលក្រសាំង។

ខ៖ ​រៀនបានប៉ុន្មានវត្ត គេ​រៀនបាន​ប្រហែល២ឆ្នំា ដល់ហើយ​រដ្ឋប្រហារទម្លាក់សម្តេចពីហ្នឹងទៅ។

ក៖ ចឹង​លោកតារៀនបានកម្រិតណាដែរ​បានឈប់?

ខ៖ ខ្ញុំអត់រៀនទេ អត់ចេះអក្សរផងហ្នឹង​រាល់ថ្ងៃហ្អ៎។

ក៖ ចុះកាលហ្នឹង​រៀនបានតិចហា៎លោកតាហ្ន៎?

ខ៖ ហ្នឹង! ហើយរួចដល់ពេលធ្វើរដ្ឋប្រហារទៅ​ជាប់លែងបានទៅរៀន​​រវល់ តែរត់ចុះរត់ឡើងបាញ់គ្នានោះ​ព្រោះតែរដ្ឋប្រហារ​យើងនៅតូច។ អូ!

ក៖ ចាស!

ខ៖ នៅមួយម្តាយ។

ក៖ ចាស! ហើយចុះលោកតានៅពេលនោះ លោកតាមានឃើញរូបភាព​​ក្រុមគ្រួសារលោកតាអី​យ៉ាងម៉េច? ចឹងអឺ​នៅសម័យគេ​រដ្ឋប្រហារហ្នឹង?

ខ៖ សម័យគេហ្នឹង រៀងអត់ តោកយ៉ាងទៅ​មែនទែនហ្នឹង ព្រោះអីបាន​នៅហ្នឹង នៅស្វាយរលំអីហ្ន៎​​ជម្លៀសទៅហ្នឹង ផ្ទះគេនៅស្វាយរលំ សុំគេទៅនៅហ្នឹង។

ក៖ ចាស!

ខ៖ ខ្ញុំរត់ពីនេះទៅ។

ក៖ ចាស!

ខ៖ លោកតា តានុះទៅ ខ្ញុំចេះតើ​ទៅដល់​សម័យប៉ុលពតនេះទៅ ខ្ញុំ​ក៏ធ្វើក្រម៉ាហ្នឹង​ ក្រុមយុវជន នៅអី ចឹងទៅ។

ក៖ ហ៊ឹម!

ខ៖តាមប៉ន តាមវីរៈអីចឹង ចឹងហូរហែរ​អីចឹង។

ក៖ ចាស!

ខ៖ បាទ! ហើយដ៏ទៅឪពុកម្តាយហ្នឹង​ក៏នៅធ្វើស្រែ ធ្វើចម្ការជាមួយគេ ជំនាន់ប៉ុលពតហ្នឹងទៅ ហើយបែកម៉ែ​បែកឪចឹងទៅ​ប៉ុន្មានឆ្នាំហ្នឹង ទម្រាំបានឆ្នំាហ្នឹង បាន៧៩ហ្នឹង មកជម្លៀសហា៎​រំដោះមកហ្នឹង បាន​ បានខ្ញុំមកនៅមួយឪពុកម្តាយខ្ញុំវិញ។ បើធើ្វការខ្ពស់​បានមួយឆ្នាំ​ ២ឆ្នាំ​ បានខ្ញុំហ្នឹង មកនៅទួលក្រសាំងមក៨១ហ្នឹង​ មកនៅទួលក្រសាំងហ្នឹងវិញ។

ក៖ ចាសៗ! ហើយផ្ទះលោកតាយ៉ាងម៉េចដែរពេលហ្នឹង​ជាផ្ទះហើយ ម៉ូតអី​ធ្វើអំពីម៉ូតអីដែរ?

ខ៖ គឺផ្ទះឈើ ប្រក់ស្លឹកហ្នឹងកោះហ្នឹង (សើច)។

ក៖ តែ​ផ្ទះធំទេលោកតាផ្ទះ?

ខ៖ ផ្ទះតូចៗ​សម័យអាពត​ទទឹង៣ម៉ែត្រ ៥ម៉ែត្រខ្លះ។ (សើច)

ក៖ (សើច) ចឹង​ផ្ទះហ្នឹង​ជាម៉ូតអីលោកតា? ម៉ូតកាតាំង?

ខ៖ ម៉ូតអី​យើងដំបូងនេះចឹងទេ?

ក៖ ដំបូង...អូ?

ខ៖ បាទ!​ ហើយធ្វើទំនើរដេកហ្នឹង។

ក៖ ចាស! ផ្ទះហ្នឹង​ណាគេអ្នកធ្វើដែរលោកតា? ជួលគេ?

ខ៖ ធើ្វខ្លួនឯង ឪពុកម្តាយ លោកតាអ្នកធ្វើឱ្យដល់​ឆ្នាំ៧៩នេះ ចេះតែដើររកឈើ​ប្រមូលនាយ ប្រមូលអាយ ទួលក្រសាំងចឹងទៅ យកទៅធើ្វឱ្យបានស្អាតទៅ​ យើងនៅ ហើយយើងមកគេឱ្យ​មកទួលក្រសាំងចឹងទៅ។ គេឱ្យនៅទួលក្រសាំងហ្នឹង រុះ​យកអាឈើហ្នឹង​ មកធើ្វនៅទួលក្រសាំងហ្នឹងវិញទៀតចឹង មក។

ក៖ ចាស! ចឹងលោកតា​អ្នកធ្វើខ្លួនឯង?

ខ៖ ធើ្វខ្លួនឯង។

ក៖ អូ! លោកតាពូកែហា៎​ធើ្វខ្លួនឯងបានលោកតា?

ខ៖ បាទ! លើកមុន​អត់បានទេ កាលនេះហ្នឹងធ្វើនៅវត្ត គ្រាន់តែឈើ យើងវាយដែកគោល សុទ្ធតែចោះៗ​គាស់ខ្ចៅ យកមក​យកពីនាយ យកពីអាយចឹង ចេះតែប្រមែលប្រមូលធ្វើទៅ។ (សើច)

ក៖ ចាស! លោកតា​ហើយ​​ទៅខាងជីដូនជីតាលោកតាវិញ? ខាងឪពុកខាងម្តាយ លោកតាកើតទាន់អ្ហេ ទាន់ពួកគាត់ទេ?

ខ៖ កើតទាន់ទាំងអស់។

ក៖ អូ! គាត់ឈ្មោះអីដែរលោកតា?

ខ៖ កាលពុកខ្ញុំឈ្មោះ តាយ៉ៅ។

ក៖ ចាស!

ខ៖លោកយាយឈ្មោះយាយរី។

ក៖ ចាស!

ខ៖ បើម្តាយក្មេក ហើយឪពុកក្មេកខ្ញុំ បានឈ្មោះតាស៊ុយ យាយរឿន។

ក៖ ចាស! ​​ចុះ​​កាលហ្នឹង​លោកតាទាន់ហ្នឹង​ឃើញជីដូនជីតា​លោកតាយ៉ាងម៉េចដែរ? កាលហ្នឹង​លោកតា ​ជីវភាព​គាត់យ៉ាងម៉េច?

ខ៖ ជីវភាពជីវភាពគាត់។

ក៖ គាត់ធ្វើអី?

ខ៖ គាត់កាលហ្នឹង​កម្ស​ត់ហា៎ គាត់មានតែផ្ទះមួយហ្នឹង​តូចៗចឹង ធើ្វតែនើ​​ធើ្វ ធើ្វឱ្យគាត់នៅ។

ក៖ ចាស!

ខ៖ ធើ្វបានតើនើ​ៗហ្នឹង ទៅនៅទៅ ហើយដល់ពេលហ្នឹងឥឡូវគាត់ស្លាប់អស់អាលីង​ទាំងសងខាង ហើយ។

ក៖ ចាស! លោកតាកាលហ្នឹង​កើតទាន់ទេ? គាត់យ៉ាងម៉េចដែរ? ចរិកលក្ខណៈទាំងសងខាងហា៎ណា៎។

ខ៖ អត់អីទេ ស្រួលបស់គាត់! អត់ដែលចេះឡូឡា ដាក់កូនចៅណា​អីអត់​​ស្លូតៗ។

ក៖​ ចាស!

ខ៖ គាត់...

ក៖ ចុះដំបូ​ន្មាន ហើយគាត់មានដែរ?

ខ៖ ពីសង្គមមក​គឺមានតែចឹងហើយអត់មានទេ មានតែផ្ទះខ្ញុំទៅ ថាធើ្វតែ​​ទទឹង៤-៥អីចឹងទៅ បណ្តោយ៦ អីចឹងទៅ គាត់ធើ្វតែនើរៗ ហើយប្រស់កោះ បាំងជញ្ជាំងកោះចឹងហេ៎ទៅ បាំងស្លឹក​បាំងអីចឹងទៅ បាំងជ្រុងចឹងទៅ​នៅទាំងសងខាងចឹង ទួលក្រសាំងមានតែ...អ្ហា គេគួរសម​គេមានផ្ទះក្បឿងនៅ ផ្ទះក្បឿង ហ្នឹង។ កាលហ្នឹងកើតបានប៉ុន្មាន​ផ្ទះក្បឿងកាលហ្នឹងមាន​បានកើត១០ផ្ទះ​មានតែប៉ុណ្ណឹង អត់បាន១០ផ្ទះផងហ្នឹង សុទ្ធតែផ្ទះស្លឹក ផ្ទះអី​កោះ​​នៅបឹងឈើ យើងយកមកធើ្វនៅហ្នឹង​បាំងជញ្ជាំងហ្នឹង។

ក៖ ចាស! លោកតា​ចឹង​​លោកតា​ ដូចជាពេលហ្នឹង​ឃើញ​លោកតាលោកយាយលោកតា ពួកគាត់​ដូចថាឃើញពីចរឹកលក្ខណៈគាត់កាច គាត់ស្លូត​មានបានប្រៀនប្រដៅលោកតា ដំបូន្មានអី​ប្រាប់ដល់លោកតាដែរឬទេ​កាលហ្នឹង?

ខ៖ គាត់ថា គាត់ចេះតែប្រាប់ដែរ គាត់ចេះតែឱ្យយើង ខំរកស៊ីចឹងហា៎មានប្តីប្រពន្ធ។ កុំឱ្យទាស់ទែងគ្នាអីចឹងហា៎ណា៎ ហើយកុំឱ្យដើរលេង ដើរផឹក​ដើរស៊ីអី​ពាលាអាវ៉ាសែអីចឹងហា៎ណា៎​។ គាត់ចេះតែហាមតិចៗចឹងហា៎ណា៎ គ្រាន់យើងថា​ពីក្មេង យើងថាជាការសប្បាយភ្លេចគិត ហើយដល់ខ្ញុំ ខ្ញុំអត់ចេះដូចគេទេ ខ្ញុំពីមុនមក​ក៏ចេះដែរ តែចេះអត់គ្រប់​ចេះអីធើ្វអី​នឹងគេតិចតួចដែរ តែខ្ញុំអត់ដែរទេ ទៅផឹកស៊ីដេកដួលអី​ណាចោលប្រពន្ធកូនបស់ខ្ញុំ កូនខ្ញុំមួយគំនរ។

ក៖ ត្រូវហើយ លោកតា​ ចាស! ចុះលោកតា​ឃើញជីវិត​ដូចអឺ!លោកតាទាំងពីរនេះ​ជាជនជាតិអីគេ? ខ្មែរយើងក៏ជាកូនកាត់ចិន​វៀតណាមឬក៏អីដែរ?

ខ៖អត់ទេ ម៉ែឪខ្ញុំ ម៉ែឪក្មេកខ្ញុំឥវ៉ាន់ ជំនាន់ហ្នឹង​សុទ្ធតែនេះទាំងអស់ ខ្មែរទាំងអស់ហ្នឹង តែដល់ម្តាយក្មេកខ្ញុំ​ដូចរៀង គាត់ត្រូវការកាត់ចិនអីបន្ដិច​ព្រោះអី​គាត់នៅទន្លេធំ​​នៅត្រាសន្សំអូ។ កាលហ្នឹង​គេខាង​ជាប់ខ្សែចិនខ្លះហា៎ ហ្នឹងគេថាខាងចិន។

ក៖ ចាស!

ខ៖​ ហើយគាត់មានប្តីមក មកនៅទួលកាសាំង តាំងពីសង្គមមកហ្នឹង។

ក៖ ចាស!​ ​ឪពុកម្តាយលោកតា​គាត់​រកមុខរបរអីដែរ​ដើម្បីចិញ្ចឹមជីវិត?

ខ៖ អូ គាត់ប្រកបមុខរបររកត្រីហ្នឹង។

​ក៖ អូ រកត្រី?

ខ៖ បាទ! រកត្រី​យកទៅលក់នៅស្វាយអាលំ ផ្សារតាខ្មៅយើងហ្នឹង ទៅរក​ទៅបានទៅ​ដោតចង្កោម​យកទៅលក់ហ្នឹង​ដែលអត់មានថ្លឹងគីឡូ​ដូចយើងអីនេះ (សើច)។

ក៖ (សើច) ដោតចង្កោម ?

ខ៖ ដោតចង្កោម ដាក់កញ្ចេង ដាក់តម្រៀបលក់ចឹងទៅ។

ក៖ អ្ហាអ្ហឺ...ចាស!

ខ៖ ​​យប់ឡើង​ឪពុក​ប្តីៗហ្នឹង​ទៅរកទៅ​បាន​ត្រីហ្នឹងមក​ដោតចង្កោម អ៊ុំទូកយកទៅលក់អីហ្ន៎​ លក់នោះ មានខ្នុរ​​មានអីចឹងទៅ អត់ទេ​​មាននៅក្នុងបឹងអីហ្ន៎​មានតែទួល​មានតូបមួយ​មានខ្ពស់ជាងគេ។ អាស្រមហ្នឹង​ចឹង​ ក្រៅពីហ្នឹង​ទួលៗ ខ្លះលិចទឹកទៅ​ខ្លះអត់លិចទៅ​ទឹកធំទៅ​លិចទៅ​ពីសង្គមនុះ តែដល់​ហើយទៅ​ចឹងទៅ រក​ត្រី​សម័យពីដើម​ស្រុកនេះមានតែ​គេឃ្វាលគោក្របី ហើយនិងរកត្រីតែប៉ុណ្ណឹង អត់មានរកអីធើ្វអីទៀត។

ក៖ ធ្វើស្រែ?

ខ៖ ហើយនិងធើ្វស្រែ។

ក៖ ចាស!

ខ៖ ធ្វើស្រែមាន​ បើអ្នកណាមានដីច្រើន ធ្វើបានច្រើនហា៎ ហើយបើអ្នកណាតិច​ធើ្វបានតិចចឹងទៅភ្ជួរ ចឹងទៅ អ្នកណាអត់នេះទៅយើង គេបង្វាស់ឱ្យយើងទៅ​​យើងធើ្វទៅ​ចែកគ្នាទៅ។ បាទ!

ក៖ ចាស! កាលហ្នឹង​គ្រួសារលោកតា​ធ្វើស្រែដែរឬទេ?

ខ៖ កាលហ្នឹង​ខ្ញុំបង្វាស់គេដែរហ្នឹង ខ្ញុំអត់មានដីស្រែ ខ្ញុំ​គ្រាន់បង្វាស់ដី ដី​ពីផុសៗយើងហ្នឹងហា៎ណា៎​។ គាត់ហ្នឹងនៅលើមេឃុំពីសង្គមនោះ។

ក៖ អូ គាត់មេឃុំដែរអូ?

ខ៖ បាទ! គាត់បានទៅទិញដីគេហ្នឹង​បានដី៥ហិចតាហ្នឹង។ ខ្ញុំបង្វាស់តិចទៅ​ឪពុកខ្ញុំហ្នឹង​បង្វាស់ពីគាត់ បង្វាស់មក មកធើ្វភ្ជួរដីអីជាមួយគាត់ហ្នឹង បាចភ្ជួរៗទៅ​ពូជលើគាត់ទៅ។ យើងចេះហា៎បានទៅ ហើយបាចទៅ​ដក​បានមក​ច្រូតហើយ។ យើងដកពូជចេញទៅ​ទុកឆ្នាំក្រោយទៀតទៅ។ យើងសល់ប៉ុន្មាន យើងសល់ចែកគ្នាស៊ីទៅ។ បាទ! គាត់ស្រួលសឹងអីហ្នឹង។ បាទ! គាត់ស្លូត​​ គាត់ធើ្វមេឃុំមែន ប៉ុន្តែគាត់ស្លូត។

ក៖ ចាស! លោកតា អូ ចឹងគាត់ តាំងសម័យពួកគាត់​ គាត់ដែលផ្តល់ដំបូលន្មានដល់លោកតាដែរ?

ខ៖ បាទ! ពីដំបូងមក​គាត់៧៩​ ​គាត់អត់មាន​សំខាន់​អត់មានបានអីផ្តល់ឱ្យយើង មានតែខំរកស៊ីតាមកម្លាំងជីវយើងហ្នឹង ទាំង​ប្តីប្រពន្ធយើងហ្នឹង​ប្តីប្រពន្ធយើង។ ខ្ញុំចាប់ដៃគ្នាមករកខ្លួនឯងរហូត​ អត់មានទីពឹង ម៉ែឪយើងចែកឱ្យទេ។ បើៗគាត់​មានស្តីចែក បើគាត់អត់ដែរ គាត់ទើប​ងើបពីអាពតមកដែរ​ដូចគ្នា (សើច)។

ក៖ ចុះលោកតា ការ​​ពីសម័យណា?

ខ៖ ខ្ញុំនៅឆ្នាំ ៧៩។

ក៖ អូ! អូ!...ដាច់មកភ្លាមៗ។

ខ៖ គ្រាន់តែបែកហើយភ្លាម រៀប​​ស្តីប្រពន្ធហ្នឹងម៉ង កាលហ្នឹង​ជំនាន់ហ្នឹង​ថាអត់មានបានការ​បានអីទេ ជួនកាល​ដូចរៀបចឹង​អត់មានផ្កាស្លា​មានអាចារ្យអីត្រឹមត្រូវដែរ​ហា៎។

ក៖ ចាស!

ខ៖ ចាស!

ក៖ចុះលោកតា​បង្គាប់លោកយាយប៉ុន្មាន?

ខ៖ បាទ?

ក៖ (សើច) កាលហ្នឹង​ដូចជាចូលស្តីដណ្តឹងលោកយាយប៉ុន្មាន?

ខ៖ អត់មាន អត់មានអស់មាស​អស់ប្រាក់អីផង។

ក៖ អូ...

ខ៖ ចូលស្តី​យើងមាន​កាលហ្នឹង​ចេះតែខ្លាចៗដែរ។ កាលហ្នឹង​ចូលស្តីទៅ​រៀប​មានអស់លុយ អស់អី​វេចសន្សម​វេចអីតិចតួច មើលមានចែកគេស៊ីចឹង​ (សើច)។

ក៖ (សើច) ចុះលោកតា​ម៉េចបានស្គាល់លោកយាយកាលហ្នឹង? ដោយសារចាស់ទុំរៀបចំឱ្យកាលមុន ដោយសារស្រឡាញ់គ្នា?

ខ៖ កាលហ្នឹង​ការនៅរកាខ្ពស់ កាលហ្នឹង​ការនៅរកាខ្ពស់ហ្នឹង​គាត់ជាអ្នកស្រុកភូមិយើងមួយគ្នាដែរហ្នឹង តាំងពីសង្គមមក។

ក៖ ចាស!

ខ៖ ហើយ​គាត់ទៅនៅរកាខ្ពស់ហ្នឹង គោ...ស្គាល់គ្នាហ្នឹងទៅ ហើយឪពុកម្តាយចាស់ទុំហ្នឹង គាត់ចេះតែនាំ​យើងថា​អត់យកប្រពន្ធទេ​ចាំតិចទៀត ដល់ហើយចាស់ៗ​ គាត់ថាចឹង​បើបង្ខំ​គាត់ថាខ្លាចហា៎ជំនាន់ហ្នឹងហា៎ ខ្លាចអូ...គេខ្លាច ឮគេថាខ្លាចចេះ ខ្លាចចុះណា អូ នៅជំនាន់ហ្នឹង​​ដូចគេខ្លាចដែរហ្នឹង ខ្លាចគេ យកទៅនេះ​ទៅនោះ រួចហើយរៀប​គេហៅប្តីប្រពន្ធៗចឹងទៅ រួចទៅ​បានមាននិស្ស័យទៅ ហើយយើងចេះតែរកស៊ីលក់ស្ករចឹង រហូត​ចឹងទៅ​។ បាទ! ហ៊ឹម ឆ្នាំ៨១! ៨១ហ្នឹង​ខ្ញុំចេញមកនៅទួលក្រសាំងមក ហើយកាលណោះ។ ខ្ញុំនៅធើ្វការជាមួយគេហ្នឹងរហូ​តនៅនឹងគេហ្នឹង​ នៅកាលគេហៅកងការពារហ្នឹង ការពារ​តាមភូមិ​តាមឃុំហ្នឹង​ចេះចឹងមក មករហូតមកទល់គ្នា។ គាត់ចាប់បោះបោះឆ្នោតអីហ្នឹង​បាន​ ខ្ញុំមកធ្វើការ​តាមមួយគេ មួយឯងហ្នឹងមកហ្នឹង​តាមគណបក្ស កាលមុន​គេអត់មានគណបក្ស​គេ គេដោយ សារចាប់បោះឆ្នោត​បោះអីហ្នឹង​មានហា៎។ បាទ! ហើយខ្ញុំជឿជាក់ថា ខ្ញុំឧស្សាហ៍មក​តាមគេហ្នឹងទៀតហា៎ ធើ្វអីរកស៊ីអី​ចេះតែរកហ៊ឹម​តាមធម្មតាហ្នឹង។

ក៖ ចាស! លោកតា​ធើ្វការមួយលោកយាយ អត់ៗទាន់ជួបលោកយាយឬជួបលោកយាយហើយ​បានសម្រេចចិត្តការជាមួយគាត់?

ខ៖ ជួបគ្នាហើយ​និងនៅផ្ទះជិតគ្នា​។

ក៖​ អូ! អ្នកជិតខាង​លោកតានែស!

ខ៖ បាទ!

ក៖ ​​ចុះលោកតា​មានដែលស្រឡាញ់លោកយាយដែរទេ? ហ្នឹង​មុនហ្នឹង​មុននឹងរៀបការ?

ខ៖ កាលពីមុន​ខ្ញុំអត់ស្រឡាញ់ផង​ កាលពីជំនាន់ហ្នឹង​ពីសង្គមនៅមួយគ្នា​រៀនមួយគ្នាទេ កាលនៅតូចៗហា៎។

ក៖ ចាស!

ខ៖ ដល់​ពេលសម័យប៉ុលពតនេះ​ ខ្ញុំ! ខ្ញុំអត់នៅជាមួយ​ខ្ញុំ​​នៅឆ្ងាយ​​មុនមកម្តងៗ ទាល់តែគេចាត់តាំងឱ្យមក​ ព្រោះគេចាត់តាំងឱ្យមក​បានមកបាន​​ បានមកផ្ទះ មកដល់ផ្ទះហ្នឹង​ក៏អត់បានជួបដែរ។ ​​ ប្រពន្ធខ្ញុំហ្នឹង​គេនៅទួលក្រសាំងនែ! ហើយផ្ទះគេនៅអីហ្ន៎​គេមកធើ្វ ដេកនៅ​​ធើ្វការ​ជីកប្រឡាយ ​ធើ្វស្រូវ ធើ្វអី កាលជំនាន់ប៉ុលពតហ្នឹង​ហើយខ្ញុំហ្នឹង​នៅ​ពេញហ្នឹង។

ក៖ ចាស! ចឹងលោកតា​ការជាមួយលោកយាយហើយ​លោកតា​មានប្រកបមុខរបរអីចិញ្ចឹមជីវិត?

ខ៖ រកត្រី!

ក៖ រកត្រី? ​ពីឪពុកម្តាយហ្នឹងមក​។

ខ៖ ទាំល់ពីឪពុកម្តាយនឹងមក យើងរកនៅស្រែហ្នឹង​យើង​​មកធើ្វនៅបឹង​ក្រោយៗហ្នឹង គ្រាន់តែចិញ្ចឹមត្រីហ្នឹងចឹងហា៎ណា៎។

ក៖ ចាស!

ខ៖ គេចែកដី​មួយក្រុមៗ កាលហ្នឹង​ខ្ញុំនៅធើ្វប្រធានក្រុមហ្នឹង ហើយនិងកងការពារក្រុមហ្នឹង ចេះតែជឿ ហៅប្រជាជនហ្នឹង​មកធើ្វចឹងមករហូត​ចែកគ្នាបានត្រីហ្នឹង ចែកជាតាមគ្រួសារ ចឹងមួយក្រុមមាន១០គ្រួសារ ចឹងហា៎មានចឹង​ចេះតែតែចែកស្មើៗគ្នា ចេះតែចែកតាមកម្លាំងពលកម្ម។ កាលជំនាន់ហ្នឹង​គេចែកតាមកម្លាំងពលកម្ម ពល​​អ្នកណាធ្វើ​អ្នកហ្នឹងបានហា៎។

ក៖ ចាស!

ខ៖ បាទ! ទៅៗ​គេចេះចែកតាមហ្នឹងទៅ។

ក៖ ចាស! លោកតា​​កាលហ្នឹង លោកតា​អាយុប៉ុន្មានហើយកាលហ្នឹង?

ខ៖ កាលហ្នឹង ការរៀបហ្នឹង​២១។

ក៖ អូ! យូរឆ្នាំ! ចុះលោកយាយវិញ?

ខ៖ លោកយាយ គឺដំណាលគ្នា​២១ដូចគ្នា។

ក៖​ លោកយាយឈ្មោះអីដែរ​លោកតា?

ខ៖ យាយរ៉ែន!

ក៖ យាយរ៉ែន។ ចាស! ហើយលោកតា​ការជាមួយលោកយាយហើយ តើប៉ុន្មានឆ្នាំ​បានមានកូន ហើយឥឡូ​វរហូតមកដល់ឥឡូវ​មានកូនប៉ុន្មាននាក់?

ខ៖ មើល! កាលការហ្នឹង​ ៧៩​បានប៉ុន្មានខែទេ ប្រហែល៤-៥ខែទេ ជិតមួយឆ្នាំហើយ បានមាន​កូនខ្ញុំ កើតនៅសម័យ៧៩ហើយ តាំងពីឆ្នំាខ្ទង់៧៩ដែរហើយ​។ ហើយមកដល់ទល់ដល់ឥឡូវ កូនប៉ុន្មាន​១០នាក់ហើយ ស្លាប់អស់ប៉ុន្មានហើយ កូន១០ស្លាប់អស់២​នៅសល់៨នាក់។

ក៖ ចាស!

ខ៖ ៨នាក់! ៨នាក់! ប្រុស៥! ស្រី៣ តែគេមានគ្រួសារអស់អាលីងហើយ គេមានគ្រប់ទាំងអស់ គេនៅតាមផ្ទះអស់​សល់ប៉ុន្មាន​​អីប៉ុន្មាន ខ្ញុំធើ្វនៅ​​ផ្ទះហ្នឹង​ ចែកដី​ចែកធ្លីអី​ សល់តិចតួចអីចែកឱ្យគ្នា​ទទឹង៥ម៉ែត្រ​ ៥ម៉ែត្រ ធើផ្ទះនៅទៅ ហើយកូនមានក្បាល​មានសសៃទៅ​រកស៊ីរបស់វាទៅ ខ្ញុំកម្លាំងចាស់​មិនដឹងទៅរកអីទៀត សព្វថ្ងៃហ្នឹង​អត់មានអីទេ (សើច)។

ក៖ ចាស! លោកតា​កូនលោកតាទាំងអស់ហ្នឹង មានឈ្មោះអីគេខ្លះដែរ​លោកតា?

ខ៖ ឈ្មោះបងគេបង្អស់​ឈ្មោះរ៉េត ស្រី​ ហើយបន្ទាប់មកឈ្មោះវុធ្ធី ស្រីដែរ។ បន្ទាប់មួយទៀតមក​ឈ្មោះអាវី​​ហ្នឹង​ស្រីដែរ។

ក៖ ចាស!

ខ៖ បានមក​ប្រុស​ អារ៉ុងមួយ​​បានមក​ ជា វុធ ស្រីដែរ។

ក៖ ចាស!

ខ៖ បានមក​មីទូចនោះ​ស្រីដែរ​ ហើយបានមកទៀតហ្នឹង អារ័ត្ន​ បានមក អាតូ​ហ្នឹង​ អាហ្នឹង​ពៅគេអស់ហើយ​សល់៨នាក់ហ្នឹង។

ក៖ កូនរបស់លោកតា​ទាំង៨នាក់ហ្នឹង គាត់រៀនសូត្របានកម្រិតណាដែរលោកតា?

ខ៖ ហ្អាហ៊ី​សុទ្ធហ្អាចេះ អក្សរ​នៅមួយទៀត អាបង​កាលហ្នឹង​យើងអត់ មានកើតសាលារៀនហ្នឹង។ កាលហ្នឹង​អត់ទេ​ កាលហ្នឹង​អត់មានសាលាចឹងអីណា​ សុទ្ធតែជួយស្ទូងស្រូវខ្ញុំ និង ធ្វើបន្លាយហ្នឹង​គ្នាអត់សូវបានរៀនផង​​គ្នាអត់មានចេះ អត់ចេះអក្សរ​តែពីរនាក់ហ្នឹង តែមករែក​មួយនឹងបង្គី​មួយ ក្រៅពីហ្នឹង រៀនថ្នាក់ទី១១​ ១២។​ អាខ្លះ​ថ្នាក់ទី៩ ទី៨ រៀននៅព្រែកតូច រៀនអី​ទៅវាហ៊ឹម​បាន​ប៉ុន្មាននាក់ហ្នឹង ចេះអក្សរ៥នាក់​​ដល់៦នាក់ហ្នឹង សុទ្ធតែចេះអក្សរទាំងអស់។

ក៖ ហើយចុះគាត់ទាំងអស់គ្នាហ្នឹង រៀនសូត្របានច្រើនដែរ លោកតាអីហ្ន៎​ចេះគ្រប់សព្វអី​?

ខ៖ បាទ!

ក៖ ហើយចុះ​គាត់រាល់ថ្ងៃ គាត់ធ្វើការអីដែរ​លោកតា?

ខ៖ រាល់ថ្ងៃ អ្នកនេះ​វា​គ្នាធើ្វការរោងចក្រ អាខ្លះពីរនាក់នោះ វាអត់ធ្វើទេហើយបើខាងនោះ បងហ្នឹង​វាអត់ធ្វើទេ វានៅលក់ដូរ ហ៊ឹម! នៅផ្ទះ។ ហើយមួយទៀតហ្នឹង គេធ្វើរោងចក្រ​ជ្រេមជ្រុំនេះ ហើយមួយទៀតហ្នឹង វាធ្វើរោងចក្រនៅកំពង់យួរនោះ បន្ទាប់នោះ​ហើយអាមួយប្រុសនោះ គេខាងជិះម៉ាស៊ីន នៅរោងចក្រម៉ារីយ៉ា ពោធិតុងអូ! នៅ​​លិចពោធិតុងហូ! ហើយៗ​មួយទៀត អាបន្ទាប់នោះអាណុង​​ក៏គេនៅលក់ដូរដែរ ហើយអាមួយនោះទៀត វាៗអត់ធើ្វទេ​វានៅមើលកូន​​នៅហ៊ឹម! ផ្ទះ​នៅផ្ទះ​ ហើយអាមួយទៀតប្រុសហ្នឹង គេធ្វើការរោងចក្រ​ស្បែកជើង​​​ ហើយអាមួយពៅគេហ្នឹង​វាធើ្វសំណង់ហ្នឹង។

ក៖ ចាស! ចុះលោកតា កូនទាំងអស់​​មានដែល​ធ្វើឱ្យលោកតាពិបាកចិត្តទេ?

ខ៖ អត់ទេ! ខ្ញុំ​បើគិតជាខ្ញុំវិញ​ ដេកពេទ្យពេញ​៥! ៦! ដណ្តប់ដងហើយ គ្រាន់តែបញ្ជូលឈាមគេ អស់៣០កំផ្លោកជាង ម្តង​៥ផ្លោក ម្តង៤ផ្លោក ៥ផ្លោករហូត ឈឺ​ថែ ឈឺថែ ឈឺ​ បើគិតជាខ្ញុំវិញ​ បើសរុបទាំងអស់​​ប្រហែលជា១០,០០០ដុល្លា។

ក៖ អូ! លោកតាឈឺអីគេខ្លះ?

ខ៖ ឈឺតា​ ឈឺធ្លាក់ឈាម​ថាពីមុនមក យើងនឿយពេក កាល​យើងនៅកម្លោះ​ធើ្វការនឿយពេកយ៉ាប់ ហើយ​​ដល់មកថ្ងៃសម័យ៧៩នេះ​ យើងហូបស្រា​ហូបអីខ្លះ យើងហូបមួយគេខ្លះហា៎ណា៎។ វាពិបាក ហើយដល់ពេលមកឥឡូ​វហ្នឹង យើងចេះតែធ្លាក់ឈាម​ ឥឡូវនេះៗទើប​ចេញពីពេទ្យ គ្រាន់បានដើរ បានអី​​នៅវត្ត វា...​​ខ្ញុំមកនៅវត្តហ្នឹង ប៉ុន្មាន​៥! ៦! ឆ្នាំៗហ្នឹងហា៎ ហើយ​ឈប់​​រកត្រី រកអី ស្រាក៏ឈប់ បារី​ ក៏ខ្ញុំឈប់ ឈប់ទាំងអស់ មកសង់នៅនឹងវត្តហ្នឹង បាន៥-៦ឆ្នំាហើយ មកនៅជាប់​រហូត​ដល់ពេលឈឺ ទៅដេកពេទ្យទៀត ឈឺទៅដេកពេទ្យ។ ពេទ្យ​កេតុមាលានៅវត្តភ្នំនេះ ដេក១៣ដង ពេទ្យកាល់ម៉ែត្រ២ដង ពេទ្យរុស្ស៉ី ម្ដង​ពេទ្យអាដេញ​ស្អីគេ អាដេញយើងនេះអូ! ជិតស្ពានអាកាស។

ក៖ ពេទ្យលោកសង្ឃ?

ខ៖ ពេទ្យលោកសង្ឃ​ម្តង។

ក៖ ចាស!

ខ៖ ១៥-១៦ដងហើយ​ពេទ្យជ័យជម្នះ​ម្តង​គិតទៅ ខ្ញុំ​វាគ្រាន់តាឈឺ ហ្នឹងបាន​កូន វាអត់សូវមានឥឡូ​វ មើល​ចេះតែទ្រាំរកគេនេះនោះ ទៅហើយ​២-៣​ក្រោយនេះ ហើយ២ដង​ ២ដងក្រោយនេះ។ គាត់ឈឺម្តង ១,១០០​ម្តង ១,១០០ គ្រាន់ហា៎​បញ្ជូលឈាមគេ ហើយនិង សុងក្រពះ គ្រាន់តែសុងក្រពះហ្នឹង ចង់ចូល អត់សងហា៎​ឈឺម្តង​​សុងម្តង ឈឺម្តង​សុងម្តង​អាដបក្រោយនេះ សុង២ដង​ ៣ដងអូ...ទម្រាំ​បាន ហើយគេចងសសៃឈាមអាម៉េច គេចង គេចងក្នុងហ្នឹង គេចងក្នុងមាត់នេះយើងអូ គេចាក់ថ្នាំសន្លប់​បានដង គេចាក់ថ្នាំសន្លប់ម្ដង​ទាំងថ្នាំសន្លប់​ទាំងអី​១៣០​ អ្ហា ២៣០ដុល្លា​សុងម្ដង​ក្នុងម្តង​២៣០​ម្ដង២៣០​។

ក៖ ចាស! ចុះលោកតា​ឃើញឈឺ​នៅអាយុប៉ុន្មានហើយលោកតា?

ខ៖ ឈឺ​​ចូលក្នុងខ្ទង់៥០ជាង ហើយដល់ពេលគិតមក​ទល់ឥឡូ​វហ្នឹង បែបចូលជាង១០ឆ្នាំហើយ ៧​-៨ឆ្នាំ តាំងពីហ្នឹងមក​ឈឺ។​

ក៖ ចាប់ផ្តើមឈឺ​តាំងពីឆ្នាំហ្នឹង​ ចឹង​ចាប់ផ្តើមឈឺ​រហូត។

ខ៖ ឈឺរហូតម៉ង​បានពន្យាពេលបានម្ដង​ ប្រហាក់ប្រហែលជាងមួយឆ្នាំបានមួយភ្ជុំ​ឆ្នាំទៅហ្នឹង ចាប់ក្រោយភ្ជុំមករហូត​ឈឺ​ ២-៣ខែ មួយខែៗ ៥ថ្ងៃ​វិលមុខមួយខែ៥ថ្ងៃ ទៅដេកពេទ្យទៀត ទើប​ឥឡូ​វហ្នឹង បាន៤ខែហា៎។

ក៖ ចាស! ចុះលោកតា យាយចុះ​លោកតា​​យាយកូនលោកតាស្លាប់២នាក់​ដោយសារអីដែរលោកតា?

ខ៖ បាទ?

ក៖ បាទ! កូនលោកតាស្លាប់២នាក់​​ត្រូវទេ?

ខ៖ បាទ! កាលហ្នឹង​នៅតូចៗហ្នឹង។

ក៖ កាលហ្នឹង​មូលហេតុអី​បានគាត់ស្លាប់?

ខ៖ កើតមក​ដូចថា​កើតមក វា​បង្គ្រប់តែជាតិវាហ្នឹង វាទៅវិញហា៎។

ក៖ អូ! អត់ដឹងថាគាត់ឈឺអីហេ៎អូ?

ខ៖ អត់!

ក៖ អត់ទេ! អត់មានថាគាត់ឈឺអីទេបានតែមួយយប់ មួយថ្ងៃស្លាប់ទៅ មិនដឹងធើម៉េច ជួនកាលវាបង្គ្រប់តែជាតិ​យាយទៅ​ចាស់ឮថា​គ្រាន់​បង្គ្រប់ជាតិវាហ្នឹង វាទៅវិញ​។

ខ៖ ទាំងពីរ ស្រី១​ ប្រុស១!។

ក៖ ហើយ​លោកតាសម្រា​ប់ជីវិតរបស់លោកតា​ដែលបានឆ្លងកាត់មកច្រើនហ្នឹង លោកតាឆ្លងកាត់ជំនាន់​សម័យណាខ្លះដែរលោកតា?

ខ៖ ជំនាន់លន់នល់​នៅជំនាន់​សម្តេចសីហនុ​​រួចនៅអត់អីទេ។ កាលនោះ​ខ្ញុំនៅឃ្វាលគោ នៅរៀនទេ នៅតូចៗ ហើយបានមួយជំនាន់លន់នល់​ជាមួយអាពតនេះ អាហ្នឹង​បានអាយុ​១៦-​១៧ហើយ បាន​ហ្នឹងមក មកទល់គ្នាសម័យឆ្នាំ​ចាប់ពីឆ្នាំ​៧៩​ហ្នឹង​ គេធ្វើរដ្ឋប្រហារហ្នឹង គេទម្លាក់ទៅអស់ទៅ​ ខ្ញុំនេះ​ក៏ចូលមកនៅហ្នឹង​ ចូលមកនៅឃុំរកាខ្ពស់ហ្នឹងមក ហ្នឹង​​រត់តែពីហ្នឹងមកវិញ មកជួបជុំមួយឪម៉ែ​បងប្អូនវិញមក។

ក៖​ ចាសៗ! លោកតា​តើសម័យប៉ុលពត​គេជម្លៀ​សលោកតា​ទៅឯណាដែរលោកតា?

ខ៖ អត់ផង​ នៅតែរកាខ្ពស់ហ្នឹង រហូត...

ក៖ នៅហ្នឹងរហូត?

ខ៖ បាទ!

ក៖ គេប្រើលោកតាធ្វើអីហ្នឹង​លោកតា?

ខ៖ កាលហ្នឹង​ឪពុកម្តាយខ្ញុំហ្នឹង​ទៅដែរ តែតាទៅហ្នឹង​ស្វាយជួរហ្នឹង គេជម្លៀសតែត្រឹមស្វាយជួរ នែ! ស្វាយជួរ ហើយគេឱ្យមកវិញ គេឱ្យបានតែត្រឹម​បានមកឆ្នាំផង គេឱ្យមកនៅរកាខ្ពស់ណោះវិញ។

ក៖ ចាស!​ ដល់ពេលសម័យអាពតហ្នឹង​គ្រួសារលោកតា​នៅជុំគ្នាតាហី?

ខ៖ នៅជុំគ្នា នេះ​​វាបាន​ត្រឹមឪពុកម្តាយ និងកូនតូចៗ​ប្អូនៗហ្នឹង បោះបែកតែអាបងមួយ ទៅខ្ញុំមួយទៅឆ្ងាយជាងគេ។

ក៖ ចាស!

ខ៖ ព្រោះយើងឃុំ​ព្រោះកាលហ្នឹង វានៅតូច​វានៅជាមួយតែគ្នាហ្នឹង​តែម៉ែឪ នៅរៀនសាលាមួយយប់ បានមួយនៅជាមួយម៉ែឪ​ ហើយរាល់ថ្ងៃ វាទៅរៀនសាលាដែរហា៎។

ក៖ ចាស!

ខ៖ វា​ទៅរៀនទៅអី។

ក៖ ហើយចុះកាលសម័យប៉ុលពតហ្នឹង​​លោកតាផងដែរ គេប្រើអីខ្លះ​ហើយមានការចងចាំអីខ្លះដែរ?

ខ៖ សម័យប៉ុលពត​ខ្ញុំដូចអត់​ ដូចខ្ញុំទៅអីនោះ​មិនសូវស្រួលដែរហ្នឹង កាលហ្នឹង​ខ្ញុំនិយាយឱ្យ​ត្រង់ម៉ង​ កាលហ្នឹងបើកតាឡានពេទ្យហ្នឹង នៅហ៊ឹម!​ អាពេញហ្នឹង សម័យប៉ុលពត។

ក៖ ចាស!

ខ៖ យាយឱ្យត្រង់ម៉ង (សើច)។

ក៖ ចាស!

ខ៖ ហើយខ្ញុំដូចអត់មានទៅជិះដូចគេ មានទាហាន មានអី​ណា៎ហា៎ ចឹងទៅ​គេឱ្យបើកឡានពេទ្យមួយក្រុងភ្នំពេញហ្នឹង ​ អ្នកណាឈឺ​គេឱ្យ​យកទៅដឹក​អ្នកណាឈឺ គេឱ្យយកទៅដឹក​ចាត់តាំងទៅ តែយើងមិនទៅ ហ៊ឹម! យើងមិនខ្លាចគេ គេធំជាងយើង​ (សើច) យើងត្រូវគោរពគេ តែរហូតហ្នឹង​គេប្រើទៅអីណា ទៅហ្នឹង ប្រើទៅណា ទៅអីហ្នឹង​រហូត​បាន​គ្នា​មកដល់ថ្មបែក រួចថ្មបែកហើយ ខ្ញុំរត់ពី...ហាលកាត់ទន្លេមេគង្គមក មកខាងកាត់បឹងយើងហ្នឹង យើងអាដេញនេះបឹងហ្នឹងហើយ ហើយមកបានកាត់ទន្លេបាសាក់ហ្នឹង​មួយទៀត ខ្ញុំរត់មកផ្ទះវា​ហ្នឹងមក​ចូលមកផ្ទះ មកនៅផ្ទះម៉ង នៅរហូត​ខ្ញុំអត់មានទៅណា​ទៅណី នៅព្រៃភ្នំហ្នឹងអី​មួយគេទៀត។ ខ្ញុំអត់មានទៅ​ខ្លាចងាប់ដែរ(សើច) ខ្ញុំរកម៉ែរកឪហើយ ស្លាប់ទៀត ស្លាប់ហា៎ មួយបងប្អូន​នៅប្អូនបង​ បងប្អូនម៉ែឪហ្នឹង។

ក៖ ចាស!​ លោកតា​ដល់ពេលហ្នឹង កាលសម័យហ្នឹង គេធ្លាប់ធើ្វបាបលោកតាទេ?

ខ៖ អត់ទេ អត់មានដែលធើ្វអីទេ កាលហ្នឹង​គេ ​​កាលហ្នឹង​ខ្ញុំបើកឡាន គេប៉ះគៀស​តិចតួចគេ គេនេះដែរហ្នឹង​គេៗ យកទៅឱ្យ​ហូបបបរ២​-៣ខែ​ អូ! ៩ខែហ្នឹងតែគេគ្រាន់ថាគេអត់មានវាយដំជ្រុំធាក់អីទេ ហើយយើងស៊ី​ទៅតាមធម្មតាទេ។

ក៖ ចាស! លោកតាកាលហ្នឹង លោកតាចងចាំអីគេ​នៅសម័យប៉ុលពត?

ខ៖សម័យប៉ុលពត​នៅតែខ្ញុំពីរហ្នឹង​អត់មានអីទេ។

ក៖ អត់មានធើ្វអីទេ?

ខ៖ អត់!

ក៖ ស្រួលម៉ង (សើច)។

ខ៖ បាទ!

ក៖ ហើយបើ​ការហូបចុកអី?

ខ៖ ការហូបចុកអី​បរិបូ​ណ៍​​ស្នាក់នៅអី យើងគេនៅដូចរបៀប​ដូចថាដេកនៅពេញ គេឧបត្តម្ភ​មន្ទីរពេទ្យ​យក​ឧបត្តម្ភមក គេឱ្យបរបូរម៉ង គេឱ្យ​ឧបត្តម្ភ​អ្នកជម្ងឺ​ យើងហូបជាមួយអ្នកជម្ងឺ​ដ៏ហើយ យកមកអ្នកជម្ងឺចឹង យើងយកមកឱ្យជាមួយគ្នាហ្នឹង​ តែនេះ​យើងលើកឱ្យអ្នកជម្ងឺហើយ​ដល់ហើយ​ពួកពេទ្យហ្នឹង យើងហូបមួយគេ មួយគេ មួយឯងហ្ហ៎​ ហើយដល់ពេល​យើងបើកឡាន ពេលអ្នកឈឺ គេតេមក យើងទៅៗ មានទូរសារ អេកាទូរស័ព្ទ​ មាន​អាស្ពាយឆ្អឹងខ្នង ​គេហៅតាម​មន្ទីរពេទ្យអីចឹង​ហៅ ហើយៗយកទៅបើក ដឹក​​អ្នកជម្ងឺ​ហ្នឹង តាម​កន្លែងនេះ កន្លែងនោះអីចឹងទៅហា៎ណា៎។

ក៖ ចាស!

ខ៖ បាទ!

ក៖ ម្ហូបអី ម្ហូបអីដែរ លោកតាមានចាំអ្ហេ?

ខ៖ហ៊ឹម! កាលហ្នឹង​មានស្អី​មានតែព្រលឹត ត្រកួន ជញ្ជូនដល់ហើយ​​ផ្លែចេក ដើមចេកដូចតែគ្នា​ (សើច)។

ក៖ មានអីហ្ន៎!

ខ៖ បាទ! បើកាប់ៗ គោមួយទៅហា៎ណា៎​គ្រាន់តែតាមបងទៅ មានស្លតិចតួចហ្នឹង ហូបទៅ!​មានអី។

ក៖ ចាស!

ខ៖ មានអី ជាពិសេសមានតែព្រលឹត តែត្រកួនហា៎ (សើច)

ក៖ (សើច) ប្រើលោកតាឱ្យបើកឡានហ្នឹង?

ខ៖ អាហ្នឹង គេតាមយើង គេចាត់តាំងយើងម៉ង។

ក៖ គេឃើញលោកតាទៅ​ចេះទៅ​ណាគេចេះ មុនដំបូងចឹង​គេអ្នកចេះ គេអ្នកចេះចឹងទៅ គេ​ហៅធើ្វឱ្យយើងទៅធ្វើសាព័រអូ ទៅអែបមួយគេ សាព័រនៅអែបយូរៗទៅ​ កាលហ្នឹង​គេកងហា៎ កងហា៎ ហើយយើងហ្នឹង​ជាយុទ្ធជន គេឱ្យយើងហ្នឹងអ្នកបើក​ហើយជញ្ជូនថ្នាំពេទ្យគេហ្នឹង ប្រមូលទុកនៅពេញហា៎ណា៎ ម៉ូយចេះតែ​ជញ្ជូនស្អី និង អាវ៉ែឥវ៉ាន់​ហ្នឹងចឹងហា៎ណា៎ ហ្នឹងគេឱ្យប្រមូល ដើរប្រមូលហា៎ណា៎ អាដាក់ប្រមូលៗចឹងមកដល់ជិះយូរៗទៅ បានបួន​ដប់ថ្ងៃកន្លះខែ គេឃើញយើងចេះ គេថាប៉ុណ្ណឹង​មិត្ត​ឯងចេះអត់? ខ្ញុំថា ថីអញ្ចេះ​ ប៉ុណ្ណឹង​ចេះបើកហា៎ ចឹង​បើក​​ខ្ញុំបើកទៅ បើករហូតទៅ ហើយជាបើកឡានហ្នឹងរហូតទៅម៉ងទៅ។

ក៖ ចាស! ៣ឆ្នំា៨ខែហ្នឹង ធ្វើតៃកុងឡាន​។

ខ៖ បាទ! តៃកុងឡាន។

ក៖ ចាស!

ខ៖ ដ៏បែកចឹងមក​បានខ្ញុំរត់មកផ្ទះ។

ក៖ ចុះបងប្អូនលោកតា អត់មានស្លាប់ក្នុងសម័យប៉ុលពតអ្ហេ លោកតា?

ខ៖ ទេ អត់មានទេ។

ក៖ ល្អមែនទែន!

ខ៖ បងប្អូនតែ៥នាក់ រហូត​តែទាល់ពីសង្គមហ្នឹង​បានស្លាប់អស់២នាក់មែន បងប្អូន៧នាក់​ដែលស្លាប់ពីរ ពីរហ្នឹង​ស្លាប់ពីសង្គមចាស់។

ក៖ កាលហ្នឹង​ស្លាប់ដោយសារអី?

ខ៖ កាលហ្នឹង​នៅតូចៗ​ដូចថា​កើតមក មកបង្គ្រប់ជាតិគេហ្នឹង។

ក៖ អូ! មែនគេយកទៅ​សម្លាប់ទេហ្ន៎​?

ខ៖ អត់ អត់ទេ!

ក៖ ចាសលោកតា! ចាស! លោកតា​​ពេលកាលសម័យប៉ុលពតហ្នឹង លោកតាដែលឃើញប៉ុលពត យកមនុស្សទៅសម្លាប់ចោលទេ​នៅភ្នែកលោកតាទេ?

ខ៖ ហ៊ឹម! អត់ អត់ដែលឃើញទេ បើកន្លែងខ្ញុំអត់ដែលឃើញទេ​ឃើញកាលហ្នឹង ក្រែងលោ​ដែលឃើញតាមមូលដ្ឋាន មូលអី​​ហ្នឹងមើលមិនឃើញទេ អាហ្នឹង​ខ្ញុំអត់ដឹងដែរហា៎ ព្រោះយើងអត់ដែលនៅ។

ក៖ ចាស! លោកតា​ពេលហ្នឹង ពេលលោកតាដែលនៅសម័យប៉ុលពតហ្នឹង បងប្អូនក៏អត់ស្លាប់​ហើយបងប្អូនក៏​រស់នៅ អត់មានគេធ្វើបាបអីចឹងទៀតចឹងហា៎ណា៎?

ខ៖ បាទៗ!

ក​៖ តើលោកតា​ធ្លាប់ឃើញហ៊ឹម​​ទិដ្ឋភាពធ្លាប់ឃើញ​មិត្តភក្តិ អ្នកណាផ្សេងទៀត គេធ្លាប់ធ្វើបាបជំនាន់ ប៉ុលពតទេ​នៅនឹងភ្នែកលោកតាហា៎​ឃើញៗ​គេវាយ​?

ខ៖ អត់ដែរឃើញទេ។

ក៖ គេបង្អត់អាហារ​ធ្លាប់ឃើញខ្លះដែរ?

ខ៖ អត់!

ក៖ ចាស! ចុះអឺ...

ខ៖ គេយកទៅ ទៅស្ងាត់ៗ​យកទៅតែគ្នាគេ ហើយយើងនៅអត់ដឹង...

ក៖ អត់ដឹង?

ខ៖ យើងអត់ អត់ដឹងរឿង យើងធ្វើយុទ្ធៗជន យើងអត់ដឹង​គេអត់ឱ្យយើងដឹងទេ​ ជួនកាល​គេមកភូតយើងថា​តោះទៅ ទៅដូរអាវ​នៅទីកន្លែងនៅអីណោះ​វិញ ហើយដូរទៅនៅអីណោះវិញ គេយកទៅវាយចោលហា៎ យើងអត់ដឹងដែរ ឮថាសូរថា​គេយកទៅ​ថាចឹងដែរ (សើច)។

ក៖ ចាស​លោកតា! ហើយ​លោកតានៅ​​សម័យហ្នឹង ដែលបន់​ថាឱ្យ​ឆាប់ដាច់​សម័យប៉ុលពតទេ អត់ទេ?

ខ៖ អូ! អត់ទេ អត់ដែរទេ ឱ្យតែគេបាញ់​នឹកគេ នៅ​វាយចឹងហា៎ណា៎ លោកតាអត់ដឹងដែរ(សើច)។

ក៖​ (សើច)

ខ៖ អត់ដឹងសាច់រឿង ឃើញសម័យចូលឆ្នាំ៧៩ហ្នឹង​ឃើញអីចឹងទៅ ជឿ​តាមគេ តាមឯងចឹងមក ធើ្វ​នៅ គេឱ្យនៅចឹងមកហ្នឹង ចឹង​គេឱ្យ​ធើ្វការជាមួយគេទៀតទៅ ស្ពាយកាំភ្លើង ស្ពាយអី ធើ្វការជាមួយគេទៀតទៅ គេដើរ​យើងនឹងភូមិ​ទៅធើ្វការនៅមួយគេ​នៅ​នឹងភូមិហ្នឹងទៅ​ទៅការពារប្រជាជនហ្នឹងទៅ។ កុំឱ្យខ្លាច​វា​ប៉ុលពតអីហ្នឹង​ឡើងអីចឹងហា៎ណា៎។ កុំឱ្យមកសម្លាប់គ្នាអីចឹងហា៎ណា៎​នៅមួយគ្នាទៅ​ចេះតែដើរមួយគេ​ទាំងយប់ទាំងថ្ងៃអីទៅ។

ក៖​ ចាសៗលោកតា!

ខ៖ យើងថ្ងៃចឹងទៅ ឆ្លៀតធើ្វស្រូវចឹងទៅ​យកអង្ករឱ្យស៊ីខ្លះ​ចឹងទៅ​យប់ឡើងយើងដើរចឹងទៅ ការពារប្រជាជនហ្នឹងទៅ លោកតាចឹង​ក្នុងមួយជីវិតលោកតា​មានបទពិសោធន៍ច្រើនមកដល់ឥឡូវចឹងហា៎ណា៎ ចុះលោកតា​ចឹងដែលថា​លោកតាមានរឿងពិបាកចិត្តជាងគេ នឹកឃើញមកដល់ឥឡូ​វ​នៅចាំអត់ភ្លេចសោះម៉ងហា៎ណា៎?

ខ៖ អត់មានពិបាកចិត្តអីផង។

ក៖ អត់មែន?

ខ៖ បាទ!

ក៖ ទាំងបញ្ហាគ្រួសារ​តាំងពីការងារសុខភាពអីហ្នឹង​ក៏អត់ដែរលោកតា?

ខ៖ អត់ទេ!

ក៖ ធម្មតា...

ខ៖​ បាទ ធម្មតា!

ក៖ ចុះរឿងអី​ដែលធ្វើឱ្យលោកតាសប្បាយចិត្តជាងគេ​ក្នុងជីវិតលោកតា?

ខ៖ សប្បាយចិត្តជាងគេ មានអី (សើច)បន់តា​ បន់តាកុំឱ្យឈឺ​​បាននៅវត្ត​ចេះនេះ តែឈឺ​ពិបាក​វេទនាអស់លុយ មើលឥឡូ​​វអស់ឥឡូ​វមើលហា៎​ហើយ​អស់លុយឈឺ​ប៉ុណ្ណេះអស់លុយ អាលីងខ្លួនហើយ លុយមានមុនមក សល់បណ្ដោយ​អស់អាលីងហើយ ដីធ្លី​គ្រាន់តែលក់អស់អាលីង។

ក៖ មើលជម្ងឺ?

ខ៖ មើលអស់!

ក៖ ហើយ​ចឹងលោកតា​មានរឿងអីសប្បាយចិត្តជាងគេ ​នឹកឃើញឡើង​លោកតាមានមោទន​ភាពអីអត់ទេចឹង?

ខ៖ អត់!

ក៖ ហើយ​ចឹងសម្រាប់ថាពេលតានេ៎ៗ លោកតាមកដល់ឥឡូ​វនៀក​ចូលចិត្តធ្វើអីដែរ?

ខ៖ អត់មានចិត្ត​ចង់ធើ្វអីទេ​ ចង់តែមកនៅ​វត្តហ្នឹងម៉ងលោកតា​សុំមក​សុំសីល សុំអីចឹងហា៎ណា៎ បានបុណ្យ​បានទាន ហើយ​រកអនាគត​ចេះតែទៅមុខចឹង។ បាទ!​ បើកម្លាំងចាស់ហើយ​ធើ្វអី​​អត់ធើ្វអី​ក៏វាអត់ទៅមុខអាដែរ។ ចាស់! ទៅកុំឱ្យ​តែឈឺ​ បម្រើវត្តតាម៉ង​បានបុណ្យ​បានទាន រកអនាគតទៅទៀត ក្រោយទៅកុំឱ្យធ្លាក់ខ្លួនចឹងទៀត ក្រចុះ​កុំឱ្យ​តែឈឺឆ្កាត់អី​ប៉ុណ្ណឹង កុំឱ្យដូចជាតិនេះពេក (សើច)។

ក៖ ចុះលោកតាទៅវត្ត​​ដោយសារតា​​ដើម្បីសន្សំបុណ្យកុសល កុំឱ្យជាតិមុខជួបអី​ចឹងៗ?

ខ៖ បាទៗ!

ក៖ កុំឱ្យមានដល់ជាតិក្រោយ​ ចឹងលោកតាមានបំណងប្រាថ្នាអី​សម្រា​ប់​ជីវិតខ្លួនដែរទេ?

ខ៖ ប្រាថ្នាជាតិក្រោយទៅ​កុំឱ្យវា​អត់​ កុំឱ្យ​ស្គាល់បាបទៀត បាបកម្ម​រកស៊ីអីទៅឱ្យវាមានបានដូចឯងហា៎ណា៎ កុំឱ្យនៅវេទនា (សើច) អត់ឃ្លានចឹងដូចគេចឹង។

ក៖ ប៉ុណ្ណឹងទេ​លោកតា?

ខ៖ បាទ!

ក៖ ចុះលោកតា​​ទៅថ្ងៃអនាគតទៀត លោកតាប្រាថ្នាចង់បានអីទៀត​ក្នុងជីវិតលោកតា?

ខ៖ អនាគតទៅមុខទៅអូ?

ក៖ ចាស!

ខ៖ អនាគតទៅមុខទៅ​សុំឱ្យ​តែបាន​មកកើតជាមនុស្សម្នាគេឱ្យតែស្អាតស្អំ​ កុំឱ្យនៅ​អាដេញ​ពាក់ព័ន្ធ ជំពាក់ពាវេទនា រហេម​រហាមអីពេកឱ្យវា​​ដូចថាគួរសមនឹងគេ នឹងឯងហា៎ (សើច)។

ក៖ ​លោកតា​ដូចជាបំណង បំណងអនាគតលោកតា និង សេចក្តីស្រម៉ៃ តាំងពីតូចមកដល់ឥឡូវ​តើមាន​ក្តីស្រម៉ៃ? ដូចថាធំឡើង​ចឹងហា៎?

ខ៖ អត់មានទេ (សើច) មានគិតថាចង់ធើ្វអីទេ មានចង់ធើ្វអី បើវាមិនបាន មិនបានមកវិញហា៎ណា៎​គិតទៅ​ក៏មិនបានធ្វើទេ ព្រោះវាហួសពេលតែហើយ (សើច)។

ក៖ លោកតា! អត់មានទេកាលហ្នឹង? អត់មានក្តីស្រម៉ៃដែរ​ហូ៎?

ខ៖ អត់មាន អត់មានទេ។ បាទ! ចិត្តចង់តែធើ្វដែរ តែប៉ុនថាវា​​អត់​វប្បធម៌​​​ក៏យើងអត់ចេះ អីក៏អត់ចេះដែរ មើល​​មិនបានធើ្វធំនឹងគេទេ ចប់​តែត្រឹមហ្នឹង។

ក៖ ចុះលោកតា​ លោកតាជាចុងក្រោយ លោកតាមានពាក្យពេចន៍អីផ្តែផ្តាំ​ដល់កូនចៅជំនាន់ក្រោយទៀត ជំនាន់ក្រោយផ្តែផ្តាំ គេបានចូលស្តាប់លោកតា​​នៅថ្ងៃនេះអញ្ចឹងហា៎?

ខ៖ បាទ! មានអី មាន​​ដូចថាកូនចៅចឹងហា៎ណា៎​ឱ្យកូនចៅខំប្រឹងធ្វើ ចូលវត្ត​ចូលវ៉ា​មើលចាស់ៗពីដើម​ខំកសាងវត្ត​ធើ្វបុណ្យ​ធើ្វទានអីឱ្យរៀនសូត្រ​ធើ្វតាម។ ហ៊ឹម! ពីជំនាន់​​ចាស់ៗទៅ​ឱ្យក្មេងៗហ្នឹង​ចេះមកវត្ត មកវ៉ាអី​ធើ្វបុណ្យ ធើ្វទានអី​​គេ​​យកទៅ​​ធើ្វជាគម្រូ​ដល់ចាស់ៗពីមុនចឹងមកណា​ គ្រាន់តែបានទៅវត្តចឹង ទៅ។

ក៖ ចាស! ​​អស់ហា៎ណា៎ លោកតា មានតែប៉ុហ្នឹងទេ?

ខ៖ បាទ! អស់ហា៎។

ក៖ ចឹង​អរគុណលោកតា​សម្រាប់ថ្ងៃនេះ​ចំណាយពេល​ក្នុងការសម្ភាសហា៎ណា៎ លោកតា​ចឹងបើសិន​ ខាងគម្រោងសាលា​BYU​នៅសហរដ្ឋអាមេរិច គេចង់ដាក់សម្លេងលោកតា ដែលមាននៅក្នុងគេហទំព័រ ដែលអាស័យដ្ឋានwww.cambodianoralhistory.byu.edu​ ដើម្បីទុកឱ្យ​កូនចៅជំនាន់ក្រោយ​មានឱកាសស្តាប់នូវពាក្យពេចន៍លោកតា ប្រសាសន៍លោកតា​នៅថ្ងៃនេះ? ចឹងលោកតាអនុញ្ញាតិដែរ​តា​ និង រូចថតលោកតាមួយដែរ?

ខ៖ ចា​ស!

ក៖ ចឹង​អរគុណហើយលោកតា លោកតាជម្រាបលាណាលោកតា។

ខ៖ បាទ!